มีเลือดออกที่ช่องคลอดแบบกระกปริบกระปรอยมา 1สัปดาห์แล้วค่ะ บวกกับอาการเวียนหัวนิดหน่อย ตรวจตั้งครรภ์ไม่เจอ แบบนี้จะเป็นอันตรายหรือมีสิทธิ์ตั้งครรภ์มั้ยคะ
สวัสดีค่ะ เลือดดังกล่าวมานั้น ถ้าไม่ใช่เลือดที่ออกมาตรงรอบเดือนหรือไม่ได้มาห่าง 22-35 วันจากรอบเดือนครั้งก่อนนั้น น่าจะเป็นเลือดออกที่ผิดปกติทางช่องคลอดโดยเลือดออกผิดปกติทางช่องคลอด อาจมีสาเหตุมาจาก ภาวะแทรกซ้อนจากการตั้งครรภ์เช่นแท้งหรือท้องนอกมดลูก เลือดที่ออกตามหลังการปฏิสนธิประมาณ 2 สัปดาห์ หรือสาเหตุอื่นๆที่ไม่เกี่ยวกับการตั้งครรภ์เช่น มีการติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ เป็นต้นดังนั้นอาจจะเกี่ยวหรือไม่เกี่ยวกับการตั้งครรภ์ได้ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ ไม่ว่าจะมีการตั้งครรภ์หรือไม่ ควรไปพบแพทย์เพื่อตรวจยืนยันและหาสาเหตุที่แน่ชัดต่อไป เบื้องต้นงดการมีเพศสัมพันธ์ ถ้าเลือดออกมากจนซีดเพลีย เวียนศีรษะเยอะ ให้รีบไปพบแพทย์